wickkiey/tamil-wikipedia-chunked huggingface dataset:
# மெத்தாக்சைடு

## சோடியம் மெத்தாக்சைடு

சோடியம் மெத்தாக்சைடு, சோடியம் மெத்திலேட்டு என்றும் சோடியம் மெத்தானோலேட்டு என்றும் அழைக்கப்படுகிறது. தூய்மையான நிலையில் இருக்கும் போது இது வெண்மை நிறத் துகளாக இருக்கிறது. உயர் மூலக்கூற்று எடை கொண்ட பல்லீத்தர் உருவாக்க எத்திலீன் ஆக்சைடுடன் சேர்க்கப்பட்டு எதிரயனிக் கூட்டு பலபடியாக்கல் வினைகளை முன்னெடுக்கப் பயன்படுத்தப்படுகிறது. சோடியம் மெத்தாக்சைடு மற்றும் பொட்டாசியம் மெத்தாக்சைடு இரண்டுமே பெரும்பாலும் வணிக ரீதியிலான உயிரி எரிபொருள் தயாரிப்பில் வினையூக்கிகளாகப் பயன்படுகின்றன. இச்செயல்முறையில் வேதியியலில் முக்கிளிசரைடுகள் என அழைக்கப்படும் தாவர எண்ணெய்கள் அல்லது விலங்கு கொழுப்புகள், ஆல்ககால் ஈதர் பரிமாற்ற முறையில் மெத்தனால் கொழுப்பு அமில மெத்தில் எசுத்தராக மாற்றப்படுகிறது.
தொழிற்சாலைகளில் சோடியம் மெத்தாக்சைடை பெருமளவில் தயாரித்து பல நிறுவனங்கள் விற்பனைக்காக வைத்துள்ளன.
.
# மெத்தாக்சைடு

## பொட்டாசியம் மெத்தாக்சைடு

உயிரி எரிபொருள் தயாரிக்கும் ஆல்ககால் ஈதர் பரிமாற்ற முறையில் வினையூக்கியாக பொட்டாசியம் மெத்தாக்சைடு பயன்படுத்தப்படுகிறது.
# வாய்ச் சொல்லில் வீரனடி

**வாய் சொல்லில் வீரனடி** 1984 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் விசு, சாதனா, மனோரமா மற்றும் பலர் நடித்திருந்தனர்.
# வாய்ச் சொல்லில் வீரனடி

## நடிகர், நடிகையர்

- இராகவேந்தர்
- சாதனா
- ஒய். ஜி. மகேந்திரன்
- வனிதா கிருஷ்ணசந்திரன்
- விசு
- மனோரமா
- கிஷ்மூ
- ஜி. சீனிவாசன்
- குலதெய்வம் ராஜகோபால்
- டைப்பிஸ்ட் கோபு
# வாய்ச் சொல்லில் வீரனடி

## பாடல்கள்

இத்திரைப்படத்திற்கு விஜெய் ஆனந்த் இசையமைத்திருந்தார். முத்துலிங்கம், இதயச்சந்திரன், தஞ்சை ஜோதி பாண்டியன் ஆகியோர் பாடல் வரிகளை எழுதியிருந்தனர். இப்படத்தில் தஞ்சை ஜோதிபாண்டியன் "கன்னிப்பொண்ணு நெஞ்சத்திலே" என்ற பாடலை எழுதி அறிமுகமானார்.
# 2015 கனடா நடுவண் அரசுத் தேர்தல்

**2015 கனடிய நடுவண் அரசுத் தேர்தல்** (*2015 Canadian federal election*) அல்லது **42வது கனடியப் பொதுத் தேர்தல்** கனடிய நாடாளுமன்றத்தின் பொதுச் சபைக்கு உறுப்பினர்களைத் தெரிவு செய்வதற்காக 2015 அக்டோபர் 19 அன்று நடைபெற்றது. லிபரல் கட்சி பெரும்பான்மையான இடங்களைக் கைப்பற்றியது. இதன் தலைவர் ஜஸ்ரின் ரூடோ பிரதமராக அறிவிக்கப்படவுள்ளார்.
# 2015 கனடா நடுவண் அரசுத் தேர்தல்

## முக்கிய விடயங்கள்

பொருளாதாரம், வரி, நல்லாட்சி, அகதிகள், பணி வாய்ப்புகள், பழங்குடி மக்களின் சிக்கல்கள் உட்பட்ட பல்வேறு சிக்கல்கள் இந்தத் தேர்தலில் முக்கிய விடயங்களாக இடம்பெற்றன.  
- சாசனம் C-51 - Anti-terrorism Act, 2015
- வரி
- வேலை உருவாக்கம்
- சுற்றுச்சூழல் - காலநிலை மாற்றம்
- ரான்சு பசிபிப் பார்னர்சிப் - Trans-Pacific Partnership
- கனடியப் பழங்குடி மக்கள் சிக்கல்கள்
- நல்லாட்சி
- சிறுவர் பராமரிப்பு இடங்கள் / நல்கை
- நிகாப் அணிதல் (niqab)
- சிரியன் அகதிகள் - Refugees of the Syrian Civil War
- கஞ்சாவை குற்றம் விலக்கல்
- செனட்டர் மைக் டப்பி குறித்த விசாரணை
# 2015 கனடா நடுவண் அரசுத் தேர்தல்

## முடிவுகள்

**↓**  
| 184 | 99 | 44 | 10 | 1 |
| --- | --- | --- | --- | --- |
| } |  |  |  |  |
# 2015 கனடா நடுவண் அரசுத் தேர்தல்

## முடிவுகள்

### சுருக்கம்

| 6,930,136 | 20.6% |  |
| --- | --- | --- |
| 5,600,496 | 7.7% |  |
| 3,461,262 | 10.9% |  |
| 818,652 | 1.2% |  |
| 605,864 | 0.5% | } |  
**42வது கனடிய நாடாளுமன்றத்திற்கான தேர்தல் – கட்சி வாரியாக வென்ற/தோற்ற இடங்கள், 2011–2015**  
| கட்சி | 2011 | கட்சிகளிடம் இருந்து பெற்றவை (இழந்தவை) | 2015 |  |  |  |  |
| --- | --- | --- | --- | --- | --- | --- | --- |
| 36 | 96 | 51 | 1 | 184 |  |  |  |
| 188 | (96) | (3) | 99 |  |  |  |  |
| 109 | (51) | 3 | (7) | 44 |  |  |  |
| 4 | (1) | 7 | 10 |  |  |  |  |
| 1 | 1 |  |  |  |  |  |  |
| **மொத்தம்** | 338 | (148) | 99 | 55 | (6) | 338 | } |
# 2015 கனடா நடுவண் அரசுத் தேர்தல்

## தமிழ் வேட்பாளர்கள்

இத் தேர்தலில் ஆறு தமிழ் வேட்பாளர்கள் போட்டியிட்டனர். தமிழர்கள் பெருமளவில் வாழும் இசுகார்புரோ, மார்க்கம், பிரம்ப்டன் பகுதிகளில் வேட்பாளர்களாக நின்றனர். இவர்களில் கரி ஆனந்தசங்கரி மட்டுமே வெற்றி பெற்றார். 2011 தேர்தலில் வெற்றி பெற்ற ராதிகா சிற்சபையீசன் தோல்வியடைந்தார்.  
- ராதிகா சிற்சபேசன் - இசுகார்புரோ ரூச் நோர்த் - புதிய சனநாயகக் கட்சி
- கே. எம் சாந்திகுமார் -இசுகார்புரோ ரூச் பார்க் - புதிய சனநாயகக் கட்சி
- செந்தி செல்லையா - மார்க்கம் தோர்ன்கில் - புதிய சனநாயகக் கட்சி
- காரி ஆனந்தசங்கரி - இசுகார்புரோ ரூச் பார்க் - லிபிரல் கட்சி
- றொசான் நல்லரட்ணம் - இசுகார்புரோ சவுத் வெசுட்- பழமை வாதக் கட்சி
- கார்த்திகா கோபிநாத் - பிரம்ப்டன் மேற்கு - பசுமைக் கட்சி
# ஈவினை

**ஈவினை**, இலங்கையின் யாழ்ப்பாண மாவட்டத்தில் வலிகாமம் தெற்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். சுன்னாகத்தில் இருந்து புத்தூர் நோக்கிச் செல்லும் வீதிக்கு வடக்கில், சுன்னாகத்தில் இருந்து ஏறத்தாழ 6 கி.மீ. தொலைவில் உள்ளது. யாழ்ப்பாணத்தில் இருந்து ஈவினைக்கான தூரம் பலாலி வீதி வழியே ஏறத்தாழ 14 கி.மீ.. இவ்வூரைச் சுற்றிலும், புன்னாலைக்கட்டுவன், அச்செழு, சிறுப்பிட்டி, வசாவிளான், நவக்கிரி ஆகிய ஊர்கள் காணப்படுகின்றன.
# ஈவினை

## நிறுவனங்கள்

இவ்வூரில் ஈவினை கற்பக விநாயகர் கோயில், ஈவினை கண்ணன் கோயில், ஈவினை மீனாட்சி அம்மன் கோயில் போன்ற இந்துக் கோயில்கள் உள்ளன. இவற்றுடன் மெதடிஸ்த தேவாலயம் ஒன்றும் இங்கே உள்ளது.
# கடனாநதி

**கருணை ஆறு** என அழைக்கப்படும் **கடனாநதி** (**Gadananathi**), தென்காசி மேற்குத் தொடர்ச்சி மலைப் பகுதியில் தோன்றி திருநெல்வேலி மாவட்டம் திருப்புடைமருதூர் அருகே தாமிரபரணியில் கலக்கிறது. கடநாநதி மக்களின் குடிநீர் தேவைக்கும், விவசாயத்திற்கும் பயன்பட்டு வருகிறது. தாமிரபரணி வரை கடந்திருந்த தொலைவு 43 கிலோமீட்டர். சிவசைலம், பூவன்குறிச்சி, ஆம்பூர் வழியாக பாய்கிறது.
# கடனாநதி

## கடனாநதி அணை

கடனாநதி நீர்த்தேக்கம் திருநெல்வேலி மாவட்டத்தில் முக்கிய சுற்றுலா இடங்களில் ஒன்றாகும். மேற்கு தொடர்ச்சி மலைகளின் அடிவாரத்தில் அமைந்துள்ளது. பல சுற்றுலா பயணிகள் அணை மற்றும் பூங்கா நோக்கி வருகின்றனர். சுற்றுலா பயணிகள் குற்றாலம் மற்றும் சபரிமலை பருவத்தில் அதிக எண்ணிக்கையிலான சுற்றுலாப்பயணிகளை இங்கு காணலாம்.
# கடனாநதி

## வெளியிணைப்புகள்

- http://www.nellai.tn.nic.in/dams.html
# நவக்கிரி

**நவக்கிரி**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். சுன்னாகத்தில் இருந்து புத்தூர் நோக்கிச் செல்லும் வீதிக்கு வடக்கில், சுன்னாகத்தில் இருந்து ஏறத்தாழ 7 கி.மீ. தொலைவில் உள்ளது. யாழ்ப்பாணத்தில் இருந்து நவக்கிரிக்கான தூரம் பலாலி வீதி வழியே ஏறத்தாழ 16 கி.மீ.. இவ்வூரைச் சுற்றிலும், ஈவினை, அச்சுவேலி, சிறுப்பிட்டி, வசாவிளான், ஆவரங்கால், புத்தூர் ஆகிய ஊர்கள் காணப்படுகின்றன.  
யாழ்ப்பாண மாவட்டத்தில் பெயர் பெற்ற வற்றாக் கிணறு எனப்படும் நிலாவரைக் கிணறு இந்த ஊரிலேயே உள்ளது.
# நவக்கிரி

## நிறுவனங்கள்

நவக்கிரியில் முதலாம் வகுப்பு முதல் ஐந்தாம் வகுப்புவரை கற்பிக்கும் தமிழ்க் கலவன் பாடசாலை ஒன்று உள்ளது. இவ்வூரில் உள்ள கோயில்களுள் நவக்கிரி மாணிக்கப் பிள்ளையார் கோயில் எனப்படும் பிள்ளையார் கோயிலும் ஒன்று.
# யது

தோன்றல் ஸ்ரீகிருஷ்ணர்]]  
**யது**, யயாதி - தேவயானி இணையரின் மூத்த மகன் ஆவார். தன் மகள் தேவயானிக்கு, யயாதி துரோகம் செய்த காரணத்தினால் சுக்கிராச்சாரியால் சபிக்கப்பட்டு கிழத்தன்மை அடைந்தான். யயாதியின் கிழத்தன்மையை ஏற்க மறுத்த காரணத்தினால், யதுவும், அவனது வழித்தோன்றல்களும் இனி நாட்டை அரசாளும் உரிமையில்லாது போகக்கடவது என யயாதி அளித்த சாபத்தால், யதுவின் வழித்தோன்றல்கள் நாட்டை ஆள இயலாது ஆடு, மாடுகள் மேய்த்து பால், தயிர், வெண்ணெய் போன்ற பால் பொருட்களை உற்பத்தி செய்யும் இடைத் தொழில் செய்து வாழ்ந்தனர். அவர்களை யாதவர்கள் என்பர்.
காலப்போக்கில் யதுவின் குலத்தில் **விருஷ்ணிகள்*, **அந்தகர்கள்**, **போஜர்கள்**, **குகுரர்கள்*' என நான்கு உட்பிரிவுகள் கிளைத்தன. யதுவின் வழித்தோன்றல்களான இக்குலத்தினர் வடமதுரை, விதர்ப்பம், சேதிதேசம், குந்திதேசம், துவாரகை, மகததேசம் போன்ற நாடுகளை ஆண்ட அரசர்கள் ஆவார். கம்சன், கண்ணன், ருக்மணி, ருக்மி, சத்தியபாமா, பலராமர், சிசுபாலன், குந்தி, கிருதவர்மன், சாத்தியகி, பூரிசிரவஸ், உத்தவர், தேவகி, வசுதேவர், நந்தகோபன், யசோதை ஆகியோர் யது குலத்தில் பிறந்தவர்களில் சிலர்.  
யது குலத்தின் மொத்த அழிவுக்கு கிருஷ்ணரின் மகன்களில் ஒருவரான சாம்பனும் ஒரு வகையில் காரணமானார்.
# யது

## இதனையும் காண்க

- யது குலம்
- விருஷ்ணிகள்
- பௌரவர்
- புரு
# நம் கியுரி

**நம் கியுரி** (பிறப்பு: ஏப்ரல் 26, 1984) ஒரு தென் கொரிய நாட்டு நடிகை மற்றும் பாடகி ஆவார். இவர் 2006ஆம் ஆண்டு முதல் 49 டேஸ், குரூவெல் சிட்டி போன்ற தொலைக்காட்சி தொடர்களில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.
# ஜோ ஹியுன்ஜே

**ஜோ ஹியுன்ஜே** (பிறப்பு: மே 9, 1980) ஒரு தென் கொரியா நாட்டு நடிகர் ஆவார். இவர் 1998ஆம் ஆண்டு முதல் லவ் லெட்டர், ஒன்லி யூ, 49 டேஸ் யோங்-பல், போன்ற தொலைக்காட்சி தொடர்களில் நடித்ததன் மூலம் புகழ் நடிகர் ஆனார்.
# விக்கிப்பீடியா:Statistics/weekly/18-Oct-2015
# கம்பர் வீட்டு வெள்ளாட்டி பாடல்

**கம்பர் வீட்டு வெள்ளாட்டி** என்பவர் பாடியதாக ஒரு பாடல் உள்ளது. நெல்மலி என்னும் ஊரில் வாழ்ந்த தச்சன் ஒருவனைப் பற்றிய பாடல் அது.
# கம்பர் வீட்டு வெள்ளாட்டி பாடல்

## பாடல் செய்தி

அந்தத் தச்சனின் வீடு நெல் வளர்ந்து மடிந்து விளையும் நிலத்துக்கு நடுவில் இருந்ததாம். அவன் மலைக்கல் போன்ற தோளை உடையவனாம். அவன் பெயர் கங்கணகண கணவன். அவன் மனைவி வில் போன்ற புருவம் படிந்த நெற்றி கொண்டவளாம். அவள் பெயர் மின்மினி மினிமி. அவர்களுக்கு ஒரு வேலைக்காரி. வேலைக்காரி பெயர் துந்துமி துரிதுரிதி.
# கம்பர் வீட்டு வெள்ளாட்டி பாடல்

## பெயர் விளக்கம்

வெள்ளாட்டி என்னும் சொல் கள்ளம் கபடம் இல்லாத வெள்ளை உள்ளம் படைத்த , வெட்டிப் பேச்சு பேசும் பெண்மணியைக் குறிக்கும்.
இயற்பெயர் ஒன்று இருக்க ஊர்மக்கள் சிலருக்கு வேறு பெயரிட்டுப் பலரும் அறியும்படிச் செய்யும் வழக்கம் உண்டு. இந்த வகையில் தச்சனுக்கும், அவன் மனைவிக்கும், வேலைக்காரிக்கும் பெயர் சூட்டினர் போலும். இவை 12 ஆம் நூற்றாண்டுக் காலத்துப் புனைபெயர்கள்.
# கம்பர் வீட்டு வெள்ளாட்டி பாடல்

## பாடல்

''<poem>நெற்படி விளைகழனி புடைசூழ் நென்மலி வாழ்தச்சன்
கற்படி பனைதோளான் பெயரோ கங் கண கண கணவன்
விற்படி வாணுதலாண் மனைவிமின் மினிமினி மினிமி
சொற்படி வேலைசெயும் மவளோதுந் துமி துரி துரிதி. (62) </poem>
''
# நாகராஜா கோவில்

**நாகராஜா கோவில்** என்பது கன்னியாகுமரி மாவட்டம், நாகர்கோவில் புறநகர்ப் பகுதியில் உள்ளது. இக்கோயிலின் பெயரிலேயே ஊர் நாகர்கோவில் என்றழைக்கப்படுகிறது. இது கேரள பாரம்பரியக் கோவில் ஆகும். இங்கு மூலஸ்தானத்தில் ஐந்துதலை நாகராஜர் அருள்பாலிக்கிறார். இந்த கோவிலைச் சுற்றி ஏராளமான பாம்புச் சிலைகள் உள்ளன. பொதுமக்கள் ஆவணிமாதத்தில் இச்சிலைகளுக்குப் பாலூற்றி அபிஷேகம் செய்வதை சிறப்பாகக் கருதுகின்றனர்.  
இக்கோவிலின் கருவறையின் மேல் ஓலை வேயப்பட்டு உள்ளது. இது வேறு எந்தக் கோவிலிலும் பார்க்கமுடியாத சிறப்பு அம்சமாகும். அது மட்டுமல்ல இந்தக் கோவிலின் கருவறை மண் ஆறு மாதம் கருப்பாகவும் ஆறு மாதம் வெண்மையாகவும் காணப்படுகிறது. இது பக்தர்களுக்கு பிரசாதமாக வழங்கப்படுகிறது.  
இக்கோவிலில் அருள்பாலிக்கும் பாலமுருகனுக்கு ஆண்டு தோறும் சஷ்டி விழா மிகச் சிறப்பாகக் கொண்டாடப்படுகிறது. சூரன் பாடும் நடைபெறுகிறது.
# ஓனியாரா

**ஓனியாரா** / ˌhoʊnɪɑːrə / சொலமன் தீவுகளின் தலைநகரம் ஆகும், இது குவடால்கேனல் தீவின் வடமேற்குக் கடற்கரையோரத்திலுள்ளது, மேலும் குவடால்கேனலின் மாகாண நகரமாகவும் நிர்வகிக்கப்படுகிறது. இங்கு 2009-ல் 64.609 மக்கள் வசித்ததாக கணக்கெடுப்பு உள்ளது. இந்நகரம் ஓனியாரா சர்வதேச விமான நிலையம் மற்றும் பாயின்ட்க்ரூஸ் கடல் துறைமுகம் மூலம் இணைக்கப்பட்டுள்ளது, மேலும் இது குகும் நெடுஞ்சாலையில் அமைந்துள்ளது. 1978 ஜீலையில் ஒனியாரா சுதந்திர சொலமன் தீவுகளின் தலைநகரமாகிறது.
# விக்கிப்பீடியா:பங்களிப்பாளர் அறிமுகம்/அருளரசன்

**கு. அருளரசன்**, கிருஷ்ணகிரி மாவட்டம், ஒசூரைச் சேர்ந்தவர். செப்டம்பர் 2014 முதல் தமிழ் விக்கிப்பீடியாவில் பங்களித்து வருகிறார். கர்நாடக மன்னர் மரபினரான மேலைக் கங்கர், சாளுக்கியர், மேலைச் சாளுக்கியர், போசளர், இராஷ்டிரகூட மன்னர்கள், மைசூர் உடையார்கள் ஆகிய மன்னர்கள் பற்றியும் கிருட்டிணகிரி மாவட்டம் பற்றியும் முதன்மையாகப் பங்காற்றி 624 கட்டுரைகள் எழுதியுள்ளார்.
# ஆண்டிமனி சல்பேட்டு

| Section1 =
| Section2 =
| Section3 =
| Section7 =
# ஆண்டிமனி சல்பேட்டு

## வேதிப்பண்புகள்

ஆண்டிமனி மற்றும் கந்தக அமிலம் சேர்ந்து உருவாவதால் சிலசமயங்களில் ஆண்டிமனி சல்பேட்டு ஓர் உப்பு என்றும் அழைக்கப்படுகிறது. ஆண்டிமனி சல்பேட்டானது ஆக்சிசனேற்றும் அமிலமான நைட்ரிக் அமிலத்தில் கரையும் போது ஓர் நைட்ரேட்டு உருவாவதில்லை, ஆனால் ஆண்டிமனி ஆக்சைடுகளின் கலவை உருவாகிறது என்பது கவனிக்கத்தக்கது ஆகும். இப்பண்பினால் இது பிசுமத்தில் இருந்து மாறுபடுகிறது. பிசுமத் இவ்விரு அமிலங்களிலும் கரைந்து உப்புகளை உருவாக்குகிறது
:2 Sb (s) + 6 H<sub>2</sub>SO<sub>4</sub> → Sb<sub>2</sub>(SO<sub>4</sub>)<sub>3</sub> + 3SO<sub>2</sub> + 6 H<sub>2</sub>O.
# ஆண்டிமனி சல்பேட்டு

## பயன்கள்

கரைதல் பண்பின் காரணமாக இச்சேர்மம் குறைகடத்திகளில்கலப்பதற்கு பயன்படுத்தப்படுகிறது. மின்னாற்பகுப்பில் பயன்படும் எதிர்மின் வாய்களின் மீது மேல் பூச்சாக பூசவும் , பட்டாசுத் தொழிலில் வெடிபொருள்கள் தயாரிக்கவும் பயன்படுகிறது.
# கோவை விரைவுவண்டி

**கோவை விரைவுத் தொடருந்து**, இந்திய இரயில்வேயினால் தினசரி செயல்படுத்தப்படும் தொடருந்து சேவையாகும். இது சென்னை சென்ட்ரல், கோயம்புத்தூர் சந்திப்பு ஆகிய நிலையங்களுக்கு இடையே இயக்கப்படுகிறது. இது ஏப்ரல் 14, 1977 இல் தனது முதல் பயணத்தினைத் தொடங்கியது. மணிக்கு 65 கிலோ மீட்டர் வேகத்தில் செயல்படுவதன் மூலம் இந்தியாவின் விரைவு ரயில்களில் ஒன்றாகக் கருதப்படுகிறது. அத்துடன் இது தென்னக ரயில்வேயின் பெருமைக்குரிய ரயில்களில் ஒன்று. இது 12675, 12676 ஆகிய வண்டி எண்களுடன் செயல்படுகிறது.
# கோவை விரைவுவண்டி

## இஞ்சின்

ஈரோடு முதல் ராயப்புரம் வரை WAP4 இஞ்சினுடன் செயல்படும் இந்த ரயில், சிலவேளைகளில் மிகவும் சக்தி வாய்ந்த WAP7 இஞ்சினையும் பயன்படுத்துகிறது.
# கோவை விரைவுவண்டி

## வரலாற்று செய்திகள்

ஆரம்பத்தில் இதன் வண்டி எண் 75/76 ஆக இருந்து, பின்னர் 80 காலகட்டங்களில் 2675/2676 ஆக மாறியது. அந்த காலகட்டத்தில் ரயில் வண்டி எண் நான்கு இலக்கங்களில் இருக்க வேண்டும் என இந்திய ரயில்வே கூறியதே இதற்குக் காரணம். 2011 ஆம் ஆண்டின் டிசம்பர் மாதம் முதல், ஐந்து இலக்க வண்டி எண்கள் இந்தியாவில் அனுமதிக்கப்பட்டதால் கோவை விரைவு ரயிலின் வண்டி எண் மறுபடியும் மாற்றப்பட்டு 12675/12675 என்றானது.
# கோவை விரைவுவண்டி

## சேவைகள்

தினசரி செயல்படும் இந்த ரயில்சேவையில் குளிர்பதன வசதியுடன் கூடிய ரயில் பெட்டிகள், அவையில்லாத சாதாரண ரயில்பெட்டிகள் மற்றும் உணவகம் போன்ற வசதிகள் உள்ளன. 12679 என்ற வண்டி எண்ணுடன் செயல்படும் சென்னை சென்ட்ரல் - கோயம்பத்தூர் நகரங்களுக்கிடைப்பட்ட விரைவு ரயிலானது எதிர்வரும் வழிப்பங்கீட்டு ரயிலாகும்.
# கோவை விரைவுவண்டி

## வழித்தடமும் நிறுத்தங்களுக்கான நேரமும்

| 1 | சென்னை சென்ட்ரல் (MAS) | தொடக்கம் | 06:15 | 0 | 0 கி.மீ | 1 |  |
| --- | --- | --- | --- | --- | --- | --- | --- |
| 2 | அரக்கோணம் சந்திப்பு (AJJ) | 07:13 | 07:15 | 2 நிமி | 69 கி.மீ | 1 |  |
| 3 | வாலஜா சாலை சந்திப்பு (WJR) | 07:44 | 07:45 | 1 நிமி | 105 கி.மீ | 1 |  |
| 4 | காட்பாடி சந்திப்பு (KPD) | 08:10 | 08:12 | 2 நிமி | 130 கி.மீ | 1 |  |
| 5 | ஆம்பூர் (AB) | 08:49 | 08:50 | 1 நிமி | 182 கி.மீ | 1 |  |
| 6 | ஜோலார்பேட்டை (JTJ) | 09:18 | 09:20 | 2 நிமி | 214 கி.மீ | 1 |  |
| 7 | மொரப்பூர் (MAP) | 09:59 | 10:00 | 1 நிமி | 268 கி.மீ | 1 |  |
| 8 | சேலம் சந்திப்பு (SA) | 10:52 | 10:55 | 3 நிமி | 334 கி.மீ | 1 |  |
| 9 | ஈரோடு சந்திப்பு (ED) | 11:52 | 11:55 | 3 நிமி | 396 கி.மீ | 1 |  |
| 10 | திருப்பூர் (TUP) | 12:38 | 12:40 | 2 நிமி | 446 கி.மீ | 1 |  |
| 11 | கோயம்புத்தூர் சந்திப்பு (CBE) | 13:45 | முடிவு | 0 | 497 கி.மீ | 1 | } |
# கோவை விரைவுவண்டி

## வண்டி எண் 12676

இது கோயம்பத்தூர் சந்திப்பில் இருந்து சென்னை சென்ட்ரல் வரை செயல்படுகிறது. 7 மணி நேரம், 30 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 10 நிறுத்தங்களில் நின்று செல்கிறது. மணிக்கு சராசரியாக 66 கிலோ மீட்டர் வேகத்தில் சுமார் 496 கிலோ மீட்டர் தொலைவினை 7 மணி நேரம் 30 நிமிடங்களில் கடக்கிறது. கோயம்பத்தூர் சந்திப்பு, சென்னை சென்ட்ரல் ஆகியவற்றிற்கு இடைப்பட்ட 93 ரயில் நிறுத்தங்களில் 10 நிறுத்தங்களில் மட்டுமே நின்று செல்கிறது. புறப்படும் நேரத்தில் சராசரியாக நான்கு நிமிடங்கள் தாமதத்தினையும், வந்தடையும்போது சராசரியாக 18 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.  
L – SLR – UR – C1 – C2 – D1 – D2 – D3 – D4 – PC – D5 – D6 – D7 – D8 – D9 – D10 – D11 – D12 – D13 – D14 – UR – UR – UR – SLR
# கோவை விரைவுவண்டி

## வண்டி எண் 12675

இது சென்னை சென்ட்ரலில் இருந்து கோயம்பத்தூர் சந்திப்பு வரை செயல்படுகிறது. 7 மணி நேரம், 30 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 9 நிறுத்தங்களில் நின்று செல்லும். மணிக்கு சராசரியாக 66 கிலோ மீட்டர் வேகத்தில் சுமார் 496 கிலோ மீட்டர் தொலைவினை 7 மணி நேரம், 30 நிமிடங்களில் கடக்கிறது. சென்னை சென்ட்ரல், கோயம்பத்தூர் சந்திப்பு ஆகியவற்றிற்கு இடைப்பட்ட 93 ரயில் நிறுத்தங்களில் 9 நின்று செல்கிறது. புறப்படும் நேரத்தில் சராசரியாக ஒரு நிமிடம் தாமதத்தினையும், வந்தடையும்போது சராசரியாக 7 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.  
L – SLR – UR – UR – D14 – D13 – D12 – D11 – D10 – D9 – D8 – D7 – D6 – D5 – PC – D4 – D3 – D2 – C2 – C1 – UR – UR – SLR
# பென்சைல் குளோரோபார்மேட்டு

**பென்சைல் குளோரோபார்மேட்டு** *(Benzyl chloroformate)* என்பது C<sub>8</sub>H<sub>7</sub>ClO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குளோரோபார்மிக் அமிலத்தினுடைய பென்சைல் எசுத்தர், பென்சைல் குளோரோபார்மேட்டு ஆகும். இக்கரிமச் சேர்மம் பென்சைல் குளோரோ கார்பனேட்டு என்றும் அழைக்கப்படுகிறது. எண்ணெய்ப்பசையுடன் மஞ்சள் நிறத்திலும் ,நிறமற்றதுமான திரவமாக காணப்படுகிறது. இச்சேர்மம் இதனுடைய காரநெடியாலும் அடையாளப் படுத்தப்படுகிறது. சூடுபடுத்தும்போது பென்சைல் குளோரோபார்மேட்டு சிதைவடைந்து பாசுசீனாக மாறுகிறது. மற்றும் இது தண்ணீருடன் தொடர்பு கொள்ள நேர்ந்தால் நச்சுத்தன்மையும் அரிக்கும் பண்பும் கொண்ட புகையை உருவாக்குகிறது.
# பென்சைல் குளோரோபார்மேட்டு

## தயாரிப்பு

ஆய்வகங்களில் பென்சைல் ஆல்ககாலை திரவநிலை பாசுசீனில் -20 °செல்சியசு வெப்பநிலையில் செலுத்தும்போது பென்சைல் குளோரோபார்மேட்டு உருவாகிறது. பாசுசீனை அதிக அளவில் செலுத்துவதன் மூலம் இரு எசுத்தர்கள் உருவாக்கம் குறைக்கப்படுகிறது.
# பென்சைல் குளோரோபார்மேட்டு

## பயன்கள்

அமீன்களில் கார்பாக்சிபென்சைல் பாதுகாப்புக் குழுவை அறிமுகப்படுத்தும் வினைகளில் பென்சைல் குளோரோபார்மேட்டு பயன்படுத்தப்படுகிறது.
:  
புதியதாக உருவான கார்பாக்சிபென்சைல் பாதுகாப்புக் குழுவை ஆக்சிசன் ஒடுக்க நிபந்தனைகளுக்கு உட்பட்டு நீக்க முடியும். குறிப்பாக ஐதரசன் வாயு மற்றும் கார்பன் மீது செயலூக்கம் செய்யப்பட்ட பலேடியம் தனிமம் இவ்வொடுக்க வினையில் பயன்படுத்தப்படுகிறது.
# கொங்குநாடு கலை அறிவியல் கல்லூரி, கோயம்புத்தூர்

**கொங்குநாடு கலை அறிவியல் கல்லூரி** (*Kongunadu Arts and Science College*) என்பது கிராமப்புற மாணவா்களுக்கான தரமான உயா்கல்வியை வழங்க வேண்டும் என்ற குறிக்கோளுடன் கோயம்புத்தூரில் தொடங்கப்பட்ட கல்வி நிறுவனமாகும். இந்தியாவின் தமிழ்நாட்டில் கோயம்புத்தூரில் இயங்கிவரும் கலை மற்றும் அறிவியல் கல்லூரி இதுவாகும். பாரதியார் பல்கலைக்கழக இணைவுக் கல்லூரியான இது, தில்லியில் உள்ள பல்கலைக்கழக மானியக் குழுவினால் தன்னாட்சி கல்லூரியாக தரம் உயர்த்தப்பட்டு செயற்பட்டு வருகிறது.
# காட்மியம் நைட்ரேட்டு

## தயாரிப்பு

காட்மியம் உலோகம் அல்லது காட்மியம் ஆக்சைடு,காட்மியம் ஐதராக்சைடு அல்லது காட்மியம் கார்பனேட்டுகளில் ஒன்றை நைட்ரிக் அமிலத்தில் கரைத்து காட்மியம் நைட்ரேட்டு தயாரிக்கப்படுகிறது.  
: CdO + 2HNO<sub>3</sub> → Cd(NO<sub>3</sub>)<sub>2</sub> + H<sub>2</sub>O
: CdCO<sub>3</sub> + 2 HNO<sub>3</sub> → Cd(NO<sub>3</sub>)<sub>2</sub> + CO<sub>2</sub> + H<sub>2</sub>O
: Cd + 4 HNO<sub>3</sub> → 2 NO<sub>2</sub> + 2 H<sub>2</sub>O + Cd(NO<sub>3</sub>)<sub>2</sub>
# காட்மியம் நைட்ரேட்டு

## வினைகள்

உயர் வெப்பநிலைகளில் காட்மியம் நைட்ரேட்டு , காட்மியம் ஆக்சைடு மற்றும் நைட்ரசனின் ஆக்சைடுகளை உருவாக்குகிறது. அமிலம் சேர்க்கப்பட்ட காட்மியம் நைட்ரேட்டுக் கரைசலில் ஐதரசன் சல்பைடைச் செலுத்தும் போது மஞ்சள் நிறக் காட்மியம் சல்பைடு உருவாகிறது. கொதிநிலை நிபந்தனைக்கு உட்படுத்தப்பட்ட வினையில் சிவப்பு நிறச் சல்பைடாக இது மாற்றமடைகிறது.
எரிசோடாக் கரைசலுடன் சேரும்போது , காட்மியம் ஆக்சைடு காட்மியம் ஐதராக்சைடாக வீழ்படிவாகிறது. கரையாத காட்மியம் உப்புகளை இவ்வீழ்படிவாக்கல் முறையில் தயாரிக்கலாம்.
# வார்ப்புரு:R25

<noinclude>  
The chemical-risk **Template:R25** generates the redirection title "R25:_Toxic_if_swallowed" (as the link text for "R25"), which links to article "List of R-phrases" as the description page for all those R-codes. There are dozens of similar R-phrase templates.  
</noinclude>
# மா. சுப்பிரமணியம் (அரசியல்வாதி)

**மாணிக்கம் சுப்ரமணியம்** (M. Subramaniam) என்பவர் ஒரு தமிழக அரசியலரும், அமைச்சரும் ஆவார். திராவிட முன்னேற்றக் கழகம் (திமுக) கட்சி உறுப்பினரான இவர் 2006-2011 காலகட்டத்தில் தமிழ்நாட்டின் தலைநகரான சென்னையின் மாநகர மேயராக இருந்தார். மீண்டும் திமுக வேட்பாளராக 2011 இல் மேயர் தேர்தலில் போட்டியிட்டார், ஆனால் அதிமுகவின் சைதை சா. துரைசாமியிடம் தோல்வியடைந்தார். 2016 தமிழக சட்டமன்றத் தேர்தலின்போது சைதாபேட்டை தொகுதியில் போட்டியிட்டு சட்டப் பேரவைக்கு தேர்ந்தெடுக்கப்பட்டுள்ளார். கிண்டி தொழிற்குடியிருப்பில் வாழும் இவர் ஒரு வழக்கறிஞர் ஆவார். இவர் 1999 இல் இருந்து சென்னை உயர்நீதிமன்றத்தில் வழக்கறிஞராக உள்ளார்.
# மா. சுப்பிரமணியம் (அரசியல்வாதி)

## முன்வாழ்க்கை

மா. சுப்பிரமணியம் அப்போதைய வட ஆற்காடு மாவட்டம், வாணியம்பாடிக்கு அருகில் உள்ள ஒரு சிற்றூரில் பிறந்தார். பின்னர் இவரது குடும்பமானது சித்தூர் அருகில் உள்ள புல்லூர் கிராமத்தில் குடியேறியது. இவர் அங்கேயே தன் துவக்கக் கல்வியை பயின்றார். பின்னர் குடும்பம் சென்னைக்கு இடம் பெயர்ந்தது.
# மா. சுப்பிரமணியம் (அரசியல்வாதி)

## கல்வி

சுப்பிரமணியன், சைதாப்பேட்டை அரசு மேல்நிலைப் பள்ளியில் தனது உயர் கல்வியை நிறைவு செய்தார். பின்னர் திறந்தவெளி பல்கலைக்கழகத்தில் இளங்கலை பட்டப்படிப்பையும் பெங்களூர் ஹவ்னூர் சட்டக்கல்லூரியில் தனது சட்டப்படிப்பையும் (எல்.எல்.பி) முடித்தார்.
# மா. சுப்பிரமணியம் (அரசியல்வாதி)

## பணி

இவருக்கு உடற்பயிற்சி நிலையத்தில் உடற்பயிற்சிசெய்தல், திரைப்படங்கள், யோகா போன்றவற்றில் ஆர்வம் உண்டு. இவர் ஒரு மாரத்தான் வீரரும் கூட தனது முதல் மாரத்தானை 2014 ஆம் ஆண்டு புதுச்சேரி ஆரோவிலில் நடந்த மாரத்தான் போட்டியில் கலந்து கொண்டவர், இதுவரை 100 மாரத்தான் போட்டிகளைக் கடந்துள்ளார்.
# மா. சுப்பிரமணியம் (அரசியல்வாதி)

## அரசியல் வாழ்க்கை

இவர் 1976 ஆம் ஆண்டு திமுகவில் சேர்ந்தார். 1996-2006 காலகட்டத்தில் சென்னை மாநகராட்சி அவைத்தலைவராக இருந்தார். திமுக இளைஞர் அணியின் துணை பொதுச் செயலாளராக இருக்கும் இவர் ஸ்டாலினின் ஒரு தீவிர ஆதரவாளர். இவர் 2006-2011 காலகட்டத்தில் தமிழ்நாட்டின் தலைநகரான சென்னையின் மாநகர மேயராக இருந்தார். மீண்டும் திமுக வேட்பாளராக 2011 இல் மேயர் தேர்தலில் போட்டியிட்டார். ஆனால் அதிமுகவின் சைதை சா. துரைசாமியிடம் தோல்வியடைந்தார். 2016 தமிழக சட்டமன்றத் தேர்தலின்போது சைதாபேட்டை தொகுதியில் போட்டியிட்டு சட்டப் பேரவைக்கு தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் சைதாபேட்டை சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக மருத்துவம் மற்றும் மக்கள் நல்வாழ்வு
(மக்கள் நல்வாழ்வு, மருத்துவக்கல்வி மற்றும் குடும்ப நலன்) அமைச்சசராக பதவியேற்றார்.
# வார்ப்புரு:R60

<noinclude>  
The chemical-risk **Template:R60** generates the redirection title "R60: May impair fertility" (as the link text for "R60"), which links to article "List of R-phrases" as the description page for all those R-codes. There are dozens of similar R-phrase templates.  
Also see: - template to link any *rcode*.  
</noinclude>
# குரோமியம்(III) புளோரைடு

## தயாரிப்பு

குரோமியம்(III) ஆக்சைடு மற்றும் ஐதரோபுளோரிக் அமிலம் இரண்டும் வினைபுரிந்து குரோமியம்((III) புளோரைடு உருவாகிறது:
:Cr<sub>2</sub>O<sub>3</sub> + 6 HF + 9 H<sub>2</sub>O → 2 [Cr(H<sub>2</sub>O)<sub>6</sub>]F<sub>3</sub>.  
ஐதரசன் புளோரைடு மற்றும் குரோமிக் குளோரைடு இரண்டும் வினைபுரிவதால் நீரிலி வகை குரோமியம்((III) புளோரைடு உருவாகிறது:
:CrCl<sub>3</sub> + 3 HF → CrF<sub>3</sub> + 3 HCl
# குரோமியம்(III) புளோரைடு

## பயன்கள்

குரோமியம்((III) புளோரைடு அதிகமாகப் பயன்படுத்தப்படுவதில்லை என்றாலும் நெசவுத் தொழிலில் நிறம் நிறுத்தியாகவும் , அரிப்புத் தடுப்பியாகவும் பயன்படுத்தப்படுகிறது.
# 1632

**1632** (**MDCXXXII**) வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டாகும்.
# 1632

## நிகழ்வுகள்

- மார்ச் 29 - ஆங்கிலேயர் 1629 இல் கைப்பற்றிய கியூபெக் மாநிலம் மீண்டும் பிரெஞ்சுக் கட்டுப்பாட்டுக்குள் கொண்டுவர உடன்பாடு கையெழுத்தாகியது.
- மார்ச் - முப்பதாண்டுப் போர்: சுவீடன் பவேரியாவை முற்றுகையிட்டது.
- மே - முப்பதாண்டுப் போர்: மியூனிக் நகரம் சுவீடியப் படையினரால் கைப்பற்றப்பட்டது.
- சூன் 25 - எதியோப்பியாவின் பாசிலிடெசு பேரரசன் எதியோப்பிய பழமைவாதக் கிறித்தவத்தை அரச மதமாக அறிவித்தான். இயேசு சபையின் உடைமைகளைக் கைப்பற்றினான்.
- செப்டம்பர் 1 - பிரான்சின் பதின்மூன்றாம் லூயி மன்னனுக்கெதிரான கிளர்ச்சி அடக்கப்பட்டது. கிளர்ச்சியாளர்களின் தலைவர், பதின்மூன்றாம் லூயியின் சகோதரன், சரணடைந்தான்.
- அக்டோபர் 30 - பிரான்சின் பதின்மூன்றாம் லூயிக்கு எதிரான கிளர்ச்சியில் பங்குபற்றியமைக்காக மொண்டொமொரென்சி இளவரசர் இரண்டாம் என்றி தூக்கிலிடப்பட்டார்.
- நவம்பர் 16 - முப்பதாண்டுப் போர்: லூட்சனில் இடம்பெற்ற போரில் சுவீடன் மன்னன் இரண்டாம் குஸ்தாவுசு அடோல்பசு கொல்லப்பட்டார். அவரது 6-வயது மகள் கிறிஸ்டீனா அரசியாக அறிவிக்கப்பட்டாள்.
- அன்டிகுவா பர்புடாவில் ஆங்கிலேயர் குடியேறினர்.
- விஜய நகரப் பேரரசன் பெத்த வெங்கடராயனின் ஆட்சிக் காலம் ஆரம்பம்.
- ஆறு பிரெஞ்சு கப்புச்சின் துறவிகள் இந்தியாவில் முதன் முறையாக புதுச்சேரி வந்திறங்கினர்.
- யாழ்ப்பாணக் கோட்டை கட்டி முடிக்கப்பட்டது.
# 1632

## பிறப்புகள்

- ஆகத்து 29 - ஜான் லாக், ஆங்கிலேய மெய்யியலாளர் (இ. 1704)
- அக்டோபர் 20 - சர் கிறிஸ்டோபர் ரென், ஆங்கிலேய கட்டிடக் கலைஞர், வானியலாளர், கணிதவியலர் (இ. 1723)
- அக்டோபர் 24 - ஆன்டன் வான் லீவன்ஹூக், டச்சு அறிவியலாளர் (இ. 1723)
- அக்டோபர் 31 - யொஹான்னெஸ் வெர்மீர், டச்சு ஓவியர் (இ. 1675)
# 1632

## இறப்புகள்

- மேல்பத்தூர் நாராயண பட்டத்திரி, வடமொழிக் கவிஞர் (பி. 1560)
# குரோமியம் அசிட்டேட்டு ஐதராக்சைடு

**குரோமியம் அசிட்டேட்டு ஐதராக்சைடு** (Chromium acetate hydroxide) என்பது (Cr<sub>3</sub>(OH)<sub>2</sub>(OOCCH<sub>3</sub>)<sub>7</sub>) என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். பச்சை நிறத் துகளாக, அயனிச் சேர்மம் அல்லாத இச்சேர்மம் அசிட்டோனில் கரையாது.
# குரோமியம் அசிட்டேட்டு ஐதராக்சைடு

## அமைப்பு

மூன்று குரோமியம் அணுக்களைச் சுற்றிலும் இரண்டு ஐதராக்சில் தொகுதிகள் மற்றும் ஏழு OOCCH3 ஒரெதிரயனி அசிட்டேட்டு ஈந்தனைவிகள் அடுக்கப்பட்டுள்ள அமைப்பை குரோமியம் அசிட்டேட்டு ஐதராக்சைடு பெற்றிருக்கிறது.
# மருத்துவக் கல்லூரி அனுமதி முறைகேடு வழக்கு

**மருத்துவக் கல்லூரி அனுமதி முறைகேடு வழக்கு**, மருத்துவக் கல்லூரி மாணவர் சேர்க்கைக்கு முறைகேடாக அனுமதி அளித்த வழக்கில், இந்திய அரசின் முன்னாள் அமைச்சர் அன்புமணி ராமதாஸ் உள்ளிட்டோர் மீது குற்றச்சாட்டுகள் பதிவு செய்ய தில்லி சிபிஐ சிறப்பு நீதிமன்றம் உத்தரவிட்டுள்ளது. அன்புமணி உள்ளிட்ட சிலர் மீது
தொடர்ந்த வழக்கில் இரண்டாம் ஆண்டுக்கு அனுமதி அளித்தது சரிதான் என உச்ச நீதிமன்றம் தீர்ப்பளித்தது.
ஆனாலும் இந்த வழக்கு இன்னும் முடித்து வைக்கப்படவில்லை.
# மருத்துவக் கல்லூரி அனுமதி முறைகேடு வழக்கு

## பின்னணி

2004 - 2009ஆம் ஆண்டு காலத்தில் அகில இந்திய காங்கிரஸ் கட்சி தலைமையிலான கூட்டணி அரசில் அன்புமணி ராமதாஸ், இந்திய அரசின் சுகாதாரத்துறை அமைச்சராக இருந்த போது, உத்தர பிரதேச மாநிலம், ரேபரேலியில் உள்ள ரோஹில்கண்ட் மருத்துவக் கல்லூரி மருத்துவமனைக்கு முறைகேடாக அனுமதி வழங்கியதாக குற்றச்சாட்டு எழுந்தது. இந்த வழக்கு இந்திய உச்ச நீதிமன்றத்தின் தலையீட்டின் பேரில், கடந்த 2009 ஆம் ஆண்டு லக்னோ நீதிமன்றத்தில் இருந்து தில்லி சிபிஐ நீதிமன்றத்திற்கு மாற்றப்பட்டது. மேலும் மத்திய பிரதேசம் மாநிலம் இந்தூரில் உள்ள இண்டெக்ஸ் மருத்துவக் கல்லூரி மருத்துவமனைக்கு சட்ட விரோதமாக அனுமதி வழங்கியதாகவும் சிபிஐ வழக்கு பதிவு செய்தது. இந்த மருத்துவக் கல்லூரிக்கு தேவையான ஆசிரியர்கள், ஆய்வக வசதிகள் இல்லாத நிலையில், இந்திய மருத்துவ கவுன்சில் மற்றும் உச்சநீதிமன்ற விசாரணைக் குழுவின் பரிந்துரைகளை மீறி, இரண்டாம் ஆண்டு மாணவர் சேர்க்கைக்கு இந்திய நடுவண் அரசின் முன்னாள் அமைச்சர் அன்புமணி அனுமதி வழங்கியதாக குற்றம் சாட்டப்பட்டுள்ளது.
# சேந்தமங்கலம் கோட்டை

**சேந்தமங்கலம் கோட்டை** தமிழ்நாடு, கள்ளக்குறிச்சி மாவட்டம் உளுந்தூர்ப்பேட்டை வட்டம் சேந்தமங்கலம் என்ற ஊரில் அமைந்துள்ளது. இது தமிழ்நாட்டிலுள்ள சிதிலமடைந்த கோட்டைகளில் ஒன்றாகும். இக்கோட்டை 12 வகையான கோட்டைகளுள் 7வது வகையைச் சேர்ந்த சதுர்முகதுர்க்கம் எனும் வகையைச் சேர்ந்தது. சதுர்முகதுர்க்கம் என்பது 4 வாசல்களையுடைய கோட்டையாகும். இக்கோட்டை காடவ மன்னர்களுள் ஒருவரான மணவாளப்பெருமான் காலத்திலும் அவரது மகன் கோப்பெருஞ்சிங்க காடவராயன் காலத்திலும் கட்டப்பட்டது.
# சேந்தமங்கலம் கோட்டை

## அமைவிடம்

கள்ளக்குறிச்சி மாவட்டம், உளுந்தூர்பேட்டை வட்டத்தில் சேந்தமங்கலத்தில் உள்ளது. இது சென்னை-திருச்சி தேசிய நெடுஞ்சாலையில் கெடிலம் நதியின் தென்கரைக்கு அண்மையில் உள்ளது. இவ்வூர் திருக்கோவிலூருக்குத் தென்கிழக்கே 25 கி.மீ தொலைவிலும் விழுப்புரத்திற்கு தென்மேற்கே 24 கி.மீ தொலைவிலும் பண்ணுருட்டிக்கு மேற்கே 20 கி.மீ தொலைவிலும் உளுந்தூர்பேட்டைக்கு வடகிழக்கே 12 கி.மீ தொலைவிலும் இருக்கின்றது. தென்கரையில் சேந்தமங்கலமும், வடகரையில் திருநாவலூரும் உள்ளன.  
இவ்வூரில் கோவில் கொண்டுள்ள சிவனும், பெருமாளும் சேர்ந்தே மங்களம் வழங்குவதால் சேர்ந்தமங்கலம் என்று அழைக்கப்படுகிறது. இவ்வூரை ஆண்ட பல்லவர் வழியில் வந்த கோப்பெருஞ்சிங்கனுக்கு சேந்தன் என்ற பட்டப்பெயர் இருந்துள்ளது. இதனால் இவூர் சேர்ந்தமங்கலம் என்ற பெயர் ஏற்பட்டிருக்கலாம் எனவும் கருதப்படுகிறது.
# சேந்தமங்கலம் கோட்டை

## வரலாற்றில் சேந்தமங்கலம்

வரலாற்றுச் சிறப்புமிக்க இவ்வூர் கி.மு முதலாம் நூற்றாண்டிலிருந்து புகழ்பெற்றிருந்ததாக தொல்லியல் சான்றுகளின் மூலம் தெரியவருகிறது. இது மத்தியகால தொல்லியல் தளமாகும் இங்கு 1992-93 மற்றும் 1994-95 ஆம் ஆண்டுகளில் அகழாய்வு நடைபெற்றுள்ளது, சோழர் ஆட்சிகாலத்தில் தொண்டைமண்டலத்தில் திருமுனைப்பாடியின் ஒரு பகுதியாக சேந்தமங்கலம் இருந்திருக்கிறது. பழங்காலத்தில் திருமுனைப்பாடி நாடு பல்வேறுப் பெயர்களில் அழைக்கப்பட்டுவந்தது. அவை நடுநாடு, சேதிநாடு, சனதாதநாடு என்பவை ஆகும்.  
இப்பகுதி கடைசி பல்லவ மன்னன் அபராஜிதவர்மனை முதலாம் ஆதித்தசோழன் வென்று பல்லவ பேரரசுக்கு முடிவுகட்டினான். அதன்பின் சிதறுண்ட பல்லவர்கள் சம்புவராயர்கள் மற்றும் காடவராயர்கள் எனப் பிரிந்து தனக்கென தனித்தனி சிற்றரசுகளை உருவாக்கினர். சம்புவராயர்கள் திருவண்ணாமலையை தலைநகராகக் கொண்டு ஆட்சிபுரிந்து வந்தனர். காடவராயர்கள் சேந்தமங்கலத்தைத் தலைநகராகக் கொண்டு ஆட்சி புரிந்தனர். இவர்கள் தங்களை பிற்காலப் பல்லவர்கள் என்றும் அழைத்துக்கொண்டனர். இவர்கள் சோழர்களின் ஆட்சிக்கு கட்டுப்பட்டு சிற்றரசுகளாக ஆட்சி புரிந்து வந்தனர்.
இவர்கள் வன்னியரகள் ஆவார்  
காடவ அரசன் மணவாளப் பெருமான், என்றழைக்கப்படும் காடவராயன் சேந்தமங்கலத்தைத் தலைநகராகக் கொண்டு தனி சிற்றரசை உருவாக்கினான். சேந்தமங்கலத்தில் வாணிலைக் கண்டேசுவரம் என்ற சிவன் கோவில் ஒன்றைக் கட்டினார். இக்கோயிலிலுள்ள சிவன் ஆபத்தசகாயேசுவரர் என அழைக்கப்படுகிறார். அதன் அருகிலேயே திருக்காமக்கோட்ட நாச்சியார் திருச்சன்னதியும் உருவாக்கினார்.
# சேந்தமங்கலம் கோட்டை

## கோட்டைக் கோயில்

கோயில் கட்டடக் கலையில் ஒருப்புதியவகை கட்டிடக்கலையை காடவராயர் தோற்றுவித்தனர்.கோயில் திருச்சுவற்றில் உள்ள மதில்கள் கோயிலுக்கு அரணாக மற்றுமின்றி போர்க்களப் பாதுகாப்பிற்கு கோட்டையாகவும் பயன்பட்டுள்ளது.கோயில் கோட்டையைச் சுற்றி அகழியுண்டு.இக் கோட்டையுலுள்ள சிவன் கோயில் கிழக்கு நோக்கி கெடிலம் நதியை பார்த்தபடி அமைந்துள்ளது.இக்கோயிலில் கண்ணைக் கவரும் பல்வேறு வகை சிற்பங்களும்,கோயில் சாளரங்கள் கருங்கற்களால் செதுக்கப்பட்டுள்ளது.இதில் பல்வேறு வடிவங்கள் செதுக்கப்பட்டுள்ளது இதன் சிறப்பாகும்.கோயிலின் மேற்கூரையில் பாம்பு ஒன்று ஊர்ந்துசெல்வதைப் போன்ற சிற்ப அமைப்பு அனைவரையும் கவர்கிறது.இந்தக் கோட்டைக் கோயிலின் மேற்கே நீராழி குளம் என்ற பெயருடைய ஒரு குளமும் உள்ளது.இக் குளத்தின் நீர் சிவனுக்கு அபிஷேகம் செய்ய பயன்படுத்தப்படிருக்கிறது.இக்குளத்தின் வடகரையில் இரண்டு குதிரை சிலைகள் கருங்கல்லால் செய்யப்பட்டிருக்கின்றன.இக் குதிரைகள் இசைச் சிற்பமாகும்.இக்குதிரையின் ஒவ்வொரு பாகத்திலும் தட்டிப்பார்க்கும்போது பல்வேறு இசைகளை தருவது இதன் சிறப்பாகும்.
# சேந்தமங்கலம் கோட்டை

## முதலாம் கோப்பெருஞ்சிங்க காடவராயன்

காடவ மன்னன் மணவாளப்பெருமான் கி.பி 1195 ல் சேந்தமங்கலத்தை தலை நகராகத் தோற்றுவித்தான் என்று அவனது 5ம் ஆண்டு ஆட்சிக்கல்வெட்டுத் தெரிவிக்கிறது.இவருக்குப் பின் ஆட்சிக்கு வந்தவன் இவரது மகன் முதலாம் கோப்பெருஞ்சிங்கன் காடவராயன் என்பவன்.கோப்பெருஞ்சிங்க காடவராயனைப் பற்றி வரலாற்று ஆசிரியர்களிடையே கருத்து வேறுபாடு காணப்படுகிறது.வரலாற்று ஆசிரியர் வேங்கட சுப்பையைர் கூற்றுப்படி காடவ மன்னர் கோப்பெருஞ்சிங்கன் இருவரென்றும் அவர்கள் முறையே முதலாம் கோப்பெருஞ்சிங்கன் இரண்டாம் கோப்பெருஞ்சிங்கன் என்கிறார்.இவரின் கருத்தை “கோப்பெருஞ்சிங்கன்” என்ற வரலாற்று நூலை எழுதிய எஸ்.ஆர்.பாலசுப்ரமணியன் மறுத்துக் கூறி திருவண்ணாமலை கல்வெட்டுச் சான்றுகளை ஆதாரமாகக்கொண்டு எடுத்துரைக்கிறார். “சோழர் வரலாறு” என்ற நூலை எழுதிய வரலாற்றாசிரியர் கூற்றுப்படி கோப்பெருஞ்சிங்கன் கி.பி 1229 முதல் 1278 வரை ஆட்சிபுரிந்தான் எனக் கூறுகிறார்.இக்கருத்தைக் கொண்டு கோப்பெருஞ்சிங்கன் ஒருவனாக இருக்கக்கூடும் எனக்கருதலாம்.மேலும் சேந்தமங்கலத்தில் 1995 மற்றும் 1996 ம் ஆண்டு நடைபெற்ற தொல்பொருள் ஆய்வின் மூலமும் கிடைத்த சான்றுகளின் மூலமும் மணவாளப்பெருமான் என்ற காடவராயனுக்குப் பிறகு அவனது மகன் ஆட்சிக்குவந்தான் என்பது உறுதியாகிறது.
# சேந்தமங்கலம் கோட்டை

## கோப்பெருஞ்சிங்கனின் போர்ச்செயல்

மூன்றாம் ராஜராஜ சோழனின் காலத்தில் குறு நில மன்னனாக விளங்கிய கோப்பெருஞ்சிங்கன் வீரமும் சூழ்ச்சியும் மிக்கவன்.பாண்டியர்களுக்கும் சோழர்களுக்கும் கி.பி 1231ல் நடந்த யுத்தத்தில் மாறவர்மன் சுந்தரபாண்டியன் 3ம் ராஜராஜனை வென்று முடிகொண்ட சோழபுர்த்தில் வெற்றிவிழா கொண்டாடினான்.தோல்வியுற்ற 3ம் ராஜராஜசோழன் போசளமன்னனான வீர நரசிம்மனின் ஆதரவை நாடிச்சென்றபோது இடையில் வழிமறித்து வந்தவாசி வட்டத்திலுள்ள தெள்ளாறு என்ற இடத்தில் கி.பி1231 ல் கோப்பெருஞ்சிங்கன் தன்படையுடன் வந்து 3ம் ராஜராஜசோழனைப் போரில் தோற்கடித்து அவரைத் தனது தலைநகரான சேந்தமங்கலத்தில் ஏறத்தாழ முப்பது நாள்களுக்கு மேலாக தன்னுடைய கோட்டைச் சிறையிலடைத்தான்.மூன்றாம் ராஜராஜனை சிறையிலடைத்த சேதி அறிந்த போசள மன்னன் வீரநரசிம்மன் கெடிலம் நதிக்கரையிலுள்ள அனைத்து ஊர்களையும் பேரழிவிற்கு உள்ளாக்கியும்,கொள்ளையிட்டும் சேந்தமங்கலத்தை பேரழிவிற்குள்ளாக்கினான். இதனைக் கண்ட கோப்பெருஞ்சிங்கன் ராஜராஜனை விடுவித்து ஆட்சியை விட்டுத்தருவதாக அறிவித்தான்.இச்செய்தியை திருவந்திபுரம் கல்வெட்டு மூலம் அறியலாம்.மீண்டும் ராஜராஜனின் ஆட்சிக்குட்பட்டு ஆண்டுவந்தான்.மீண்டும் கி.பி 1253 ல் பெரம்பலூர் எனுமிடத்தில் போசளருடன் போர்புரிந்து அவர்களை வென்றான்.கி.பி 1255 ல் சடையவர்மன் சுந்தரபாண்டியன் சேந்தமங்கலம் கோட்டையை முற்றுகையிட்டான்.இதன்பின் இருவரும் நட்பு உடன்படிக்கை செய்துகொண்டு ஆட்சியை மீண்டும் கோப்பெருஞ்சிங்கனிடம் ஒப்படைத்தான்.ஆனால் கி.பி 1279ம் ஆண்டு மாறவர்மன் குலசேகர பாண்டியன் சோழ நாடு,திருமுனைப்பட்டி நாடு முதலிய நாடுகளையெல்லாம் வென்று தன் ஆதிக்கத்தின் கீழ் கொண்டுவந்ததின் மூலம் கோப்பெருஞ்சிங்கனின் ஆட்சி முடிவுற்றது.அவனோடு காடர்குல ஆட்சியும் முடிவுக்கு வந்தது.
# சேந்தமங்கலம் கோட்டை

## கோயில் கோட்டையின் தற்போதைய நிலை

இந்திய தொல்லியல் துறையின் கட்டுப்பாட்டின் கீழ் இக்கோயிலில் மறுசீரமைப்புப் பணிகள் நடைபெற்று வருகின்றன.
# வாகாடகப் பேரரசு

**வாகாடகப் பேரரசு** (Vakataka Empire) (Vākāṭaka), (ஆட்சிக் காலம்: கி. பி 250 - 500), இந்தியாவின் தக்கானப் பகுதியில் கி. பி மூன்றாம் நூற்றாண்டில் தோன்றிய இந்திய இந்துப் பேரரசாகும். இப்பேரரசு வடக்கே மால்வா மற்றும் குஜராத் பகுதியிலிருந்து, தெற்கே துங்கபத்திரை ஆறும், மேற்கே மகாராஷ்டிரம் வரையும், கிழக்கே தற்கால சத்திஸ்கர் வரை பரவியிருந்தது. விந்தியசக்தி மன்னர் கி. பி 250-270இல் தோற்றுவித்த இப்பேரரசை, கி. பி 250 முதல் 500 வரை தொடர்ந்து பல வாகாடக அரசர்கள் ஆட்சி செய்தனர். இப்பேரரசின் தலைநகராக தற்கால மகாராஷ்டிர மாநிலத்தில் உள்ள வாசிம் நகரம் ஆகும்.இப்பேரரசின் அரசர்கள் பலர் அஜந்தா குகைக் கோயில்கள் எழுப்பினர். கலை, இலக்கியம் செழித்தது.  
வாகாடகப் பேரரசு, தக்கானப் பீடபூமியில், சாதவாகனர்களுக்குப் பின்னர் தோன்றியதும், குப்த பேரரசுக்கு சமகாலத்திய பேரரசாகும்.  
குப்த பேரரசர் இரண்டாம் சந்திரகுப்தர், தன் விதவை மகளை, வாகாடக இளவரசருக்கு திருமணம் செய்து கொடுத்ததின் மூலம், வாகாடகர்களின் ஆதரவுடன் 4ஆம் நூற்றாண்டில் மேற்கு சத்திரபதிகளை வென்று குஜராத்தை, குப்த பேரரசுடன் இணைத்துக் கொண்டார்.  
வாகாடகப் பேரரசர் அரிசேனன் ஆதரவில், அஜந்தா குகைச் சிற்பங்களும், இலக்கியங்களும், கலைகளும் செழித்தோங்கியது.
# வாகாடகப் பேரரசு

## வாகாடகப் பேரரசர்கள்

1. விந்தியசக்தி கி. பி 250 - 270
1. முதலாம் பிரவரசேனன் 270-330  
பிரவரசேனருக்குப் பின்பு வாகாடகப் பேரரசு, பிரவரபுர-நந்திவர்தன கிளை மற்றும் வட்சகுல்மா கிளை இரண்டு குலங்களாக பிரிந்து வாகாடகப் பேரரசின், மத்திய இந்திய பகுதிகளையும், தக்கானப் பகுதிகளையும் பிரித்துக் கொண்டு ஆண்டனர்.
# வாகாடகப் பேரரசு

## வாகாடகப் பேரரசர்கள்

### பிரவரபுர - நந்திவர்தன கிளை பேரரசர்கள்

- முதலாம் உருத்திரசேனன் (வாகாடக மன்னன்)|முதலாம் உருத்திரசேனன்]] 330–355
- முதலாம் பிரிதிவிசேனர் 355–380
- இரண்டாம் உருத்திரசேனர் 380–385
- பிரபாவதிகுப்தா (பெண்ணரசி) 385–405
- திவாகரசேனர் 385–400
- தாமோதரசேனர் (இரண்டாம் பிரவரசேனர்) 400–440
- நரேந்திரசேனர் 440–460
- இரண்டாம் பிரிதிவிசேனர் 460–480
# வாகாடகப் பேரரசு

## வாகாடகப் பேரரசர்கள்

### வட்சகுல்மா கிளையின் பேரரசர்கள்

- சர்வசேனர் 330–355
- இரண்டாம் விந்தியசக்தி (விந்தியசேனர்) 355–400)
- இரண்டாம் பிரவரசேனர் 400–415
- தெரியவில்லை (415–450)
- தேவசேனர் (450–475)
- அரிசேனன் (475–500)
# வாகாடகப் பேரரசு

## வட்சகுல்மா கிளை

வாடாகப் பேரரசின் பிரவரசேனரின் இரண்டாம் மகன் சர்வசேனர் வட்சகுல்மா கிளையை நிறுவினார். தற்கால மகாராஷ்டிரம் மாநிலத்தின் வாசிம் நகரத்தை தலைநகராக்க் கொண்டு தக்கானத்தை ஆண்டவர். இவர் ஆண்ட பகுதி சாகித்திரி மலத் தொடருக்கும் கோதாவரி ஆற்றுக்கு இடையே அமைந்தது. வட்சகுல்மா கிளையினர் பௌத்த சமயத்தை ஆதரித்தனர். அஜந்தா பௌத்த குகைக் கோயில்களை எழுப்பினர்.
# வாகாடகப் பேரரசு

## வட்சகுல்மா கிளை

### வீழ்ச்சி

தண்டி எழுதிய *தசகுமார சரித்திரம்* எனும் காவியத்தின்படி, வாகாடக குலத்தின் ஹரிசேனரின் மகன் அரச நீதியை மறந்து நாட்டை மறந்திருந்ததால், மக்களும் நீதிநெறிகளின்றி வாழ்ந்தனர். இவ்வாய்ப்பினை நன்கு பயன்படுத்தி வடக்கு கன்னட நாட்டு அரசர், தக்கான வாகாடகப் பேரரசை வீழ்த்தியதாக அறியப்படுகிறது.
# நிக்கல்(II) அசிட்டேட்டு

**நிக்கல்(II) அசிட்டேட்டு** *(Nickel(II) acetate)* என்பது Ni(CH3CO2)2(H2O)n என்ற மூலக்கூற்று வாய்ப்பாடு அமைப்பைக் கொண்ட ஒரு வேதிச் சேர்மம் ஆகும். பச்சை நிற நான்கு நீரேற்று பொதுவாகக் காணப்படுகிறது. மின்முலாம் பூசுவதற்கு இச்சேர்மம் பயன்படுத்தப்படுகிறது.
# நிக்கல்(II) அசிட்டேட்டு

## தயாரிப்பு மற்றும் அமைப்பு

நிக்கல் அல்லது நிக்கல் கார்பனேட்டுடன் அசிட்டிக் அமிலம் சேர்த்து சூடுபடுத்துவதால் நிக்கல்(II) அசிட்டேட்டு தோன்றுகிறது.
:NiCO<sub>3</sub> + 2 CH<sub>3</sub>CO<sub>2</sub>H + 3 H<sub>2</sub>O → Ni(CH<sub>3</sub>CO<sub>2</sub>)<sub>2</sub>(H<sub>2</sub>O)<sub>4</sub> + CO<sub>2</sub>  
எக்சு கதிர் படிகவுருவியல் முடிவுகள், பச்சை நிற நான்குநீரேற்று எண்முக படிக அமைப்பை ஏற்றுள்ளதாக தெரிவிக்கின்றன. நடுவிலுள்ள நிக்கல் மையங்கள் நான்கு தண்ணீர் மூலக்கூறுகள் மற்றும் இரண்டு அசிட்டேட்டு ஈந்தனைவிகளுடன் ஒருங்கிணைவு கொண்டுள்ளனவெற்றிடத்தில் அசிட்டிக் நீரிலி சேர்த்துஅல்லது சூடுபடுத்துவதால் இது நீர்நீக்கம் செய்யப்படுகிறது.
# நிக்கல்(II) அசிட்டேட்டு

## பாதுகாப்பு

நிக்கல் சேர்மங்கள் புற்று நோயாக்கிகள் மற்றும் தோலில் எரிச்சலை உண்டாக்கும் தன்மை கொண்டவையாகும்.
# பிளாட்டினம்(II) அசிட்டேட்டு

**பிளாட்டினம்(II) அசிட்டேட்டு** *(Platinum(II) acetate)* என்பது ஊதா நிறத்தில் உள்ள ஓர் அணைவுச் சேர்மமாகும். தொடர்புடைய பலேடியம் அனைவுச் சேர்மம் போல இது வர்த்தகரீதியாகக் கிடைப்பதில்லை. பிளாட்டினம்(II) அசிட்டைல் அசிட்டோனேட்டு இதற்குப் பதிலாக பிளாட்டினம் வேதியலுக்கான தொடக்கப் பகுதியாக செயல்படுகிறது.
# பிளாட்டினம்(II) அசிட்டேட்டு

## தயாரிப்பு

பிளாட்டினம்(II) அசிட்டேட்டு தயாரிப்பதற்கு பல்வேறு தயாரிப்பு முறைகள் அறியப்பட்டுள்ளன. உதாரணமாக, சோடியம் அறுவைதராக்சிபிளாட்டினேட்டை நைட்ரிக் அமிலத்தில் கரைத்துத் தயாரிக்கலாம் என்று விக்கின்சன் விவரித்துள்ளார். இக்கலவையை அசிட்டிக் அமிலம் சேர்த்து சூடாக்கினால் பிளாட்டினம்(II) அசிட்டேட்டு தோன்றுகிறது. அதிகப்படியான நைட்ரிக் அமிலத்தை ஃபார்மிக் அமிலம் சேர்த்து ஒடுக்க வினையின் மூலமாக நீக்கலாம். விக்கின்சன் குழுமத்தினர் இத்தயாரிப்பு முறையின் முடிவுகளில் பெரும் வித்தியாசங்களை உண்டாக்கினர்.  
வெள்ளி அசிட்டேட்டை பிளாட்டினம் (II) குளோரைடுடன் சேர்த்து பிளாட்டினம்(II) அசிட்டேட்டு தயாரிக்கும் முறையை எம். பசாட்டோ கண்டறிந்தார். இவ்வினையில் வெள்ளி(I) ஆலைடு பிர்த்தெடுக்கும் முகவராகப் பயன்படுத்தப்படுகிறது. விளைபொருளாக இரண்டு அசிட்டிக் அமில மூலக்கூறுகள் கொண்ட நான்கு பகுதியுள்ள அணைவுச் சேர்மம் உருவாகிறது
# முழுப் பெயர்

பெயரை எடுத்துக்காட்டாகக் கொண்டு வரையப்பட்ட படம். தமது சூட்டப்பட்ட பெயரை ஆறு குடும்ப உறுப்பினர்களுடன் பகிர்ந்திருந்தார். தனது குடும்பப் பெயரை அனைத்து குடும்ப உறுப்பினர்களுடனும் பகிர்ந்திருந்தார்.]]
**முழுப் பெயர்** (*full name* அல்லது *personal name*) தனிநபரொருவரின் அடையாளமும் பெயர்த் தொகுதியும் ஆகும். இத்தொகுதியிலுள்ள பெயர்கள் ஒன்றிணைந்து அந்நபர் குறித்த அனைத்துத் தகவல்களையும் வெளிப்படுத்தும். பல பண்பாடுகளில் இச்சொல் ஒருவரது *பிறப்பு* அல்லது *சட்டப் பெயர்களுடன்* ஒத்திருக்கும். பெரும்பாலான நாடுகளில் இவை பல பெயர்களின் தொகுதியாகவும் சில நாடுகளில் ஒரே பெயராகவும் உள்ளது; பெயர்த் தொகுதியாக விளங்கும் நேரங்களில் சில பெயர்கள் தனிநபருக்கேயானதாகவும் மற்றவை அவரது மணமானநிலை, குடும்ப உறுப்பு, இனம் அல்லது சாதி குறித்தத் தகவல்களை வெளிப்படுத்துகின்றன. (காட்டாக சார்லசு பிலிப் ஆர்தர் ஜார்ஜையும் அதே பெயருள்ள மற்றவரையும்), அல்லது தொடர்பில்லாத இருவரையும் அடையாளம் காண முடிகின்றது).  
மேற்கத்தியக் கலாசாரத்தில் கிட்டத்தட்ட அனைத்து நபர்களுக்கும் குறைந்தது ஒரு *சூட்டிய பெயரும்* (இது *தனித்தப் பெயர் , முதல் பெயர், முன்னிற்கும் பெயர்*, அல்லது *கிறித்தவப் பெயர் * என்றெல்லாமும் அறியப்படுகின்றது), அடுத்து ஒரு *குடும்பப் பெயரும்* (இது *மேற் பெயர், கடைசி பெயர்* எனவும் அறியப்படும்) கொண்டுள்ளன; காட்டாக தாமஸ் ஜெஃவ்வர்சன் என்ற பெயரில் தாமசு என்பது சூட்டிய பெயரையும் ஜெஃவ்வர்சன் என்பது குடும்பப் பெயரையும் குறிக்கின்றன. இவை இரண்டுக்கும் இடையே ஒன்றோ பலவோ "நடுப் பெயர்கள்" (காட்டாக பிராங்க் லாய்டு ரைட், சார்லசு ஜான் ஹஃபம் டிக்கின்சு) சேர்க்கப்படுகின்றன; இவை குடும்ப மற்றும் மற்ற தொடர்புகளை இன்னமும் விரிவாக அறிவிக்கின்றன. சில பண்பாடுகளில் தந்தைவழிப் பெயர்களோ தாய்வழிப் பெயர்களோ நடுப் பெயராகவோ இறுதிப் பெயராகவோ அமைகின்றன; காட்டாக பியோத்தர் இலீச் சாய்க்கோவ்சுக்கியில் *பியோத்தர்* இலீயாவின் மகன்) என அறியலாம்.  
இந்திய மாநிலங்களில் பல்வேறு முறைமைகள் பழக்கத்தில் உள்ளன; பெரும்பாலான வட இந்திய மாநிலங்களில் சூட்டிய பெயரை அடுத்து குடும்பப் பெயர் அல்லது சாதிப் பெயர் இணைந்து முழுப்பெயர் ஆகின்றது (காட்டாக, வினோத் மேத்தா). சிலநேரங்களில் தந்தைப் பெயரை நடுப் பெயராகக் கொள்கின்றனர். காட்டாக சச்சின் ரமேஷ் டெண்டுல்கர் என்பதில் ரமேஷ் சச்சினின் தந்தையாகும். கேரளத்தில் கடைசிப் பெயராக வீட்டுப் பெயரோ சிற்றூர் பெயரோ வைத்துக் கொள்கின்றனர். (காட்டாக அசின் தொட்டும்கல்). தமிழ்நாட்டில் முதல் பெயராக தந்தையின் பெயரும் நடுப்பெயராக சூட்டிய பெயரும் இறுதியாக சாதிப் பெயரும் வைக்கும் பழக்கமுண்டு. அண்மைக்கால சமூக சீர்திருத்தங்களை ஒட்டி சாதிப்பெயரைப் பயன்படுத்துவது அருகி வருகின்றது. பெரும்பாலான உலக நாடுகளில் சூட்டிய பெயர் முதலில் இருக்க தமிழ்நாட்டில் மாறியிருப்பது உலகளாவிய பரிமாற்றங்களின் போது குழப்பத்தை விளைவிக்கின்றது. ஒரு பெயருள்ள இருவரை அடையாளப்படுத்த ஊர் பெயரொட்டும் பயன்படுத்தப்படுகின்றது.  
இருப்பினும், நகரமாக்கப்படாத பல பகுதிகளில் பலருக்கு ஒற்றைப் பெயரே உள்ளது.  
குழந்தைகளின் உரிமைகளுக்கான உடன்படிக்கை ஒவ்வொரு குழந்தையும் தான் பிறக்கும்போது பெயர் வைக்கப்படும் உரிமையைக் கொண்டுள்ளதாக அறிவிக்கின்றது.
# நான் பேச நினைப்பதெல்லாம்

**நான் பேச நினைப்பதெல்லாம்** 1993ஆம் ஆண்டில் விக்ரமன் இயக்கத்தில் வெளியான ஒரு தமிழ்த் திரைப்படமாகும். ஆனந்த் பாபு, மோகினி, விவேக் ஆகியோர் முக்கிய கதாப்பாத்திரத்திரங்களில் நடித்திருந்தனர். சிற்பி இசையமைத்த இத்திரைப்படம் 1993 சூலை 9 அன்று வெளியானது. இது ஒரு வெற்றித் திரைப்படமாக அமைந்தது.
# நான் பேச நினைப்பதெல்லாம்

## நடிகர்கள்

- ஆனந்த் பாபு - விஸ்வநாத் என்கிற விச்சு
- மோகினி - சந்தியா
- விவேக் -கோவிந்த்
- லதா - காவேரி
- ஆனந்த்
- ஆர். சுந்தர்ராஜன் சந்தியாவின் தந்தை
- சிங்கமுத்து - விஸ்வநாத்தின் அண்டை வீட்டுக்காரர்
- டிங்கு - விஸ்வநாதன் (குழந்தை நட்சத்திரமாக)
- சுஜிதா - காவேரி (குழந்தை நட்சத்திரமாக)
- பப்லூ பிரித்விராஜ் - சிறப்புத் தோற்றத்தில்
- வினு சக்ரவர்த்தி - சிறப்புத் தோற்றத்தில்
- ரமேஷ் கண்ணா - சிறப்புத் தோற்றத்தில்
- ராஜ்குமாரன் - (பெயரிடப்படாத கதாபாத்திரம்)
# தலைவர் ஆளும் அரசு முறைமை

**தலைவர் ஆளும் அரசு முறைமை (Presidential System)** என்பது அரசுத் தலைவரே நாட்டின் தலைவராகவும், சட்டமியற்றும் கிளையில் இருந்து மாறுபட்ட ஆட்சியக கிளையின் முன்நிலையாளராகவும் உள்ள அரசு முறையாகும். ஒன்றிணைந்த அமெரிக்க நாடுகள், தலைவர் ஆளும் அரசு முறைமையைக் கொண்ட ஒரு தேசமாகும். இங்கு தேர்ந்தெடுக்கப்பட்ட ஆட்சியாளர் பரவலாக "தலைவர்" எனும் சுட்டுப் பெயரைக் கொண்டவரும் சட்டமியற்றகத்தின் மீது பொறுப்பற்றவரும், சாதாரன சூழ்நிலையில் பதவியில் இருந்து நீக்க முடியாதவரும் ஆவார். மிதமிஞ்சியச் சூழலில், குற்றம் சாட்டுதலின் வாயிலாக ஆட்சியாளரை நீக்கும் அதிகாரத்தை சட்டமியற்றகம் பெற்றிருக்கலாம். இவ்வாறு ஆட்சியாளரைப் நீக்குவது மிகவும் அரிது என்பதால், சாதாரண நிலையில் சட்டமியற்றகத்தால் நீக்க முடியாது என்றே கூறலாம்.
# தலைவர் ஆளும் அரசு முறைமை

## பொதுத் தன்மை

தலைவர் ஆளும் முறைமை பல்வேறு விதங்களில் நடைமுறைக்கு வந்திருந்தாலும், எண்ணற்ற வடிவங்களைக் கொண்டிருந்தாலும், கீழ்காணும் சில பொதுவான ஒற்றுமைகளைக் கொண்டுள்ளது.
- சட்டமியற்றும் அவைகளின் செயல்களை நிராகரிக்கும் அதிகாரம் ஆட்சியாளருக்கு வழங்கப்படும். இந்த அதிகாரத்தை சட்டமியற்றுபவர்களின் சிறப்பு பெரும்பான்மையினால் புறக்கணிக்கவும் முடியும். நிராகரிக்கும் அதிகாரமானது பிரித்தானிய முறையில், பாரளுமன்றத்தின் சட்டங்கள் சட்டமாக்கப்பட கோவின் (Crown) ஒப்புதல் வேண்டும் என்பதில் இருந்து வந்ததாகும்.
- தலைவரின் பதவிக் காலம் நிச்சயிக்கப்பட்டதாகும். இப்பதவிக்கான தேர்தல் குறிப்பிட்ட இடைவேளையில் நடத்தப்படும். இது நம்பிக்கை வாக்கெடுப்பு போன்ற நாடாளுமன்ற செயலுக்கு உட்பட்டதல்ல.
- ஆட்சியக கிளை ஒரு நபரைக் கொண்டு இயங்கும், அமைச்சரவை உறுப்பினர்கள் தலைவரின் விருப்பத்திற்கு உட்பட்டவர்களும் ஆவர்.
- தலைவர் பொது மன்னிப்பு வழங்கும் அதிகாரத்தை பெற்றிருப்பார்.
# தலைவர் ஆளும் அரசு முறைமை

## தலைவர்களின் பண்புகள்

தலைவரே முழுமையாக ஆளும் முறையில், மக்களால் நேரடியாகவோ, தேர்தலில் வெற்றிபெற்ற கட்சியினரால் மறைமுகமாகவோ தலைவர் தேர்ந்தெடுக்கப்படலாம். இம்முறையில் அரசுத்தலைவரும் நாட்டின் தலைவரும் இருவேறு ஆட்களாக அல்லாமல், ஒருவராகவே இருப்பார்.  
சில நாடுகளில் (எ.கா., தென் ஆப்ரிக்கா) சட்டமியற்றகத்தால் தேர்ந்தெடுக்கப்பட்ட தலைவர் முழு ஆளுமையைக் கொண்டிருப்பதும் உண்டு. இந்த ஆட்சியாளர்கள் "தலைவர்" எனும் சுட்டுப்பெயரைக் கொண்டிருந்தாலும், இவர்கள் முதன்மை அமைச்சர்களைப் (Prime Ministers) போன்றே செயல்படுவார்கள். இம்முறையைக் கொண்ட நாடுகளில் போட்ஸ்வானா, மார்ஷல் தீவுகள், நாரு மற்றும் சுரிநாம் ஆகியன உட்படும்.  
இத்தகைய சில அரசு முறைமைகளில் (குறிப்பாக அசெர்பாய்ஜன், மொசம்பிக்), முதன்மை அமைச்சர் (Prime Minister) அல்லது பிரதமர் (Premier) என்ற பதவி இருந்தாலும் முதன்மை அமைச்சர் அல்லது பிரதமர், ஆட்சித் தலைவருக்கு பதில் கூற வேண்டுமே அல்லாமல் சட்டமியற்றகத்திற்கு அல்ல.  
இதற்கு மாறாக, தேசிய தலைவர்கள், மன்றம் ஆளும் அரசு முறைமையில், அரசியல் அமைப்பு சார் முடியாட்சிகளைப் போன்று நாட்டின் அடையாளத் தலைமையாக செயல்படுவதும் உண்டு. இப்படிப்பட்ட அடையாளத் தலைவர்கள் மக்ககளால் நேரடியாகவோ அல்லது சட்டமியற்றகத்தால் மறைமுகமாகவோ தேர்ந்தெடுக்கப்படலாம். இங்கு முதன்மை அமைச்சர் அரசின் தலைவராக செயல்படுவார்.
# தலைவர் ஆளும் அரசு முறைமை

## பின்பற்றும் நாடுகள்

தலைவர் ஆளும் அரசு முறைமையை பின்பற்றும் நாடுகளின் பட்டியல்:  
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# தலைவர் ஆளும் அரசு முறைமை

## உலகின் குறுநில அரசுகள்

பொதுவாக வட்டார அரசு முறைகள், வட்டாரத் தன்னாட்சி நிறுவனங்கள், நகராட்சிகள், நகரக் கழகங்கள் போன்றவை தலைவர் ஆளும் முறைமையே கொண்டுள்ளது. ஜப்பானில் தேசிய அரசு, மன்றம் ஆளும் அரசு முறையைக் கொண்டிருந்தாலும், மாவட்ட அரசு முறைகள் மற்றும் நகராட்சிகள் ஆகியன ஆளுநர் மற்றும் மேயர் ஆகியோர் வட்டார அவைகளில் இருந்து தேர்ந்தெடுக்கப் படுகின்றன. ஒன்றிணைந்த அமெரிக்க நாடுகளில் (U.S) நாட்டரசுகள் தலைவர் ஆளும் முறையைக் கொண்டுள்ளது.
# தலைவர் ஆளும் அரசு முறைமை

## இந்தியாவின் நிலை

இந்தியாவின் அரசு முறை கூட்டாட்சி தத்துவத்தை கொண்ட மன்றம் ஆளும் அரசு முறையைக் கொண்டிருந்தாலும், அரசியல் அமைப்பின் 73 மற்றும் 74-ம் சீர்திருத்தம் வாயிலாகக் கொண்டு வரப்பட்ட உள்ளாட்சிகள் மற்றும் நகரமயங்கள் தலைவர் ஆளும் முறையைக் கொண்டுள்ளது.  
**தமிழ்நாட்டில் வட்டார தன்னாட்சி முறை**  
தமிழ்நாட்டில் வட்டார தன்னாட்சி நிறுவனங்கள் ஜனங்களால் நேரடியாக தேர்ந்தெடுக்கப்படும் தலைவர் ஆளும் முறையைக் கொண்டுள்ளது. அதாவது அமெரிக்க ஒன்றிய நாடுகளின் தேசிய அரசு முறையைப் போன்று.  
**கேரள வட்டார தன்னாட்சி நிறுவனங்கள்**  
கேரள வட்டார தன்னாட்சி நிறுவனங்கள் தேன் ஆப்ரிக்காவைப் போன்று தலைவர் தேர்ந்தெடுக்கப்பட்ட அவை உறுப்பினர்களால் தேர்ந்தெடுக்கப்படுகிறார்.
# தலைவர் ஆளும் அரசு முறைமை

## இதனையும் காண்க

- நாடாளுமன்ற முறை
# லக்னோ மெயில்

**லக்னோ மெயில்** என்னும் விரைவுவண்டியை இந்திய இரயில்வே இயக்குகிறது. இந்த வண்டி இலக்னோவில் இருந்து கிளம்பி புது தில்லியை சென்றடையும். பின்னர், மீண்டும் லக்னோவுக்கே திரும்பும்.
# லக்னோ மெயில்

## வழித்தடங்கள்

'''12229 லக்னோ சார்பாக் தொடருந்து நிலையம் - புது தில்லி
| நிலையத்தின் குறியீடு | நிலையத்தின் பெயர் | வந்துசேரும் நேரம் | கிளம்பும் நேரம் |  |
| --- | --- | --- | --- | --- |
| LKO | சார்பாக் | கிளம்பும் இடம் | 22:15 |  |
| HRI | ஹர்தோய் | 23:38 | 23:40 |  |
| SPN | ஷாஜகான்பூர் சந்திப்பு | 00:45 | 00:50 |  |
| BE | பரெய்லி தொடருந்து நிலையம் | 01:52 | 01:57 |  |
| RMU | ராம்பூர் சந்திப்பு | 02:48 | 02:50 |  |
| MB | மொராதாபாத் | 03:40 | 03:50 |  |
| HPU | ஹாப்பூர் சந்திப்பு | 05:17 | 05:20 |  |
| GZB | காசியாபாத் | 06:20 | 06:26 |  |
| NDLS | புது தில்லி | 07:10 | ! சேரும் இடம் | } |  
'''12230 புது தில்லி - லக்னோ சார்பாக் தொடருந்து நிலையம்  
| நிலையத்தின் குறியீடு | நிலையத்தின் பெயர் | வந்துசேரும் நேரம் | கிளம்பும் நேரம் |  |
| --- | --- | --- | --- | --- |
| NDLS | புது தில்லி | கிளம்பும் இடம் | 22:05 |  |
| GZB | காசியாபாத் | 22:48 | 22:50 |  |
| HPU | ஹாப்பூர் சந்திப்பு | 23:25 | 23:28 |  |
| MB | மொராதாபாத் | 01:10 | 01:20 |  |
| RMU | ராம்பூர் சந்திப்பு | 01:5048 | 01:52 |  |
| BE | பரெய்லி | 02:50 | 02:55 |  |
| SPN | ஷாஜகான்பூர் சந்திப்பு | 03:58 | 04:03 |  |
| HRI | ஹர்தோய் | 04:48 | 04:53 |  |
| LKO | சார்பாக் | 06:45 | சேரும் இடம் | } |
# பண்பொழி திரௌபதி அம்மன் கோயில்

**பண்பொழி திரௌபதி அம்மன் கோயில்** என்பது தமிழ்நாட்டில் தென்காசி மாவட்டத்தில் தென்காசி வட்டத்தில், செங்கோட்டை நகரிலிருந்து வடக்கு திசையில் ஐந்து கிலோமீட்டர் தொலைவில் பண்பொழி (பைம்பொழில்) என்ற கிராமத்தில் உள்ளது.
# பண்பொழி திரௌபதி அம்மன் கோயில்

## வரலாறு

மகாபாரத கதை மாந்தர்களில், பாண்டுவின் மைந்தர்களில் முதலாமரான தர்மருக்கும் ஐவர்களின் பத்தினியாம் பாஞ்சாலி (எ) திரௌபதிக்கும் கோவில் கட்டி வணங்கி வருகின்றனர், சேனைத் தலைவர் கோமரத்தார்கள் என்ற பிரிவினர்.
# பண்பொழி திரௌபதி அம்மன் கோயில்

## சமத்துவக் கோவில்

தர்மர் சமேத திரௌபதி அம்மன் கோயிலின் வெளிப்பிரகாரத்தில் கிழக்குப்பக்கத்தில் முகமதியரின் சமாதி ஒன்றும் உள்ளது. வெளிப்பிரகாரத்தில் கோவிலைச் சுற்றிவரும் பக்தர்கள் இந்த முகமதியரின் சமாதியையும் சுற்றி வணங்கி வருகின்றனர்.
# வார்ப்புரு:Neethidoss/navbar

| <>முகப்பு</> | &nbsp; | &nbsp; | &nbsp; | <>முதற்பக்கக்
கட்டுரைகள்</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>திட்டம்</> | &nbsp; | &nbsp; | &nbsp; | <>பதக்கம்</> | &nbsp; | &nbsp; | &nbsp; | <>படிமம்</> | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | <>மணல்தொட்டி | &nbsp; | &nbsp; | &nbsp; | <>கருவிகள்</> | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# 1927 கேஎல்எம் போக்கர் எப்.VIII விபத்து

**1927 கேஎல்எம் போக்கர் எப்.VIII விபத்து ** *(1927 KLM Fokker F.VIII crash)* 1927 ஆம் ஆண்டு, ஆகத்து 22 ஆம் திகதியில் நிகழ்ந்த விமான விபத்து. கேஎல்எம் போக்கர் எப்.VIII வானூர்தி, வால்பகுதியில் பழுது அல்லது கட்டமைப்புத் தோல்வியின் காரணமாக இங்கிலாந்தின் கென்ட், கீழ்நதி என்ற பகுதியில் விபத்துக்குள்ளானதில் ஒருவர் கொல்லப்பட்டார், 8 பேர் பேர் படுகாயங்களோடும், 2 பேர் சிறுகாயத்துடன் உயிர்தப்பினர்.
# 1927 கேஎல்எம் போக்கர் எப்.VIII விபத்து

## வானூர்தி

விபத்துக்குள்ளான இந்த வானூர்தி போக்கர் F.VIII H-NADU, c/n 4993 ஆகும். இந்த வானூர்தி 1926 இல் தயாரிக்கப்பட்டது மற்றும் 1927 சூன் 24 அன்று KLM உடன் சேவையில் நுழைந்தது கூறப்படுகிறது.
# கவுதமி விரைவுவண்டி

**கவுதமி விரைவுவண்டி**, இந்திய இரயில்வேயினால் இயக்கப்படுகிறது. இது காக்கிநாடா துறைமுகத்தில் இருந்து செகந்திராபாத் வரை சென்று திரும்பும்.
# கவுதமி விரைவுவண்டி

## வழித்தடம்

இந்த விரைவுவண்டி நின்று செல்லும் தொடர்வண்டி நிலையங்கள்.
- காக்கிநாடா துறைமுகம்
- காக்கிநாடா டவுன்
- சமல்கோட்
- ராஜமுந்திரி
- நிடதவோலு
- ஏலூர்
- விஜயவாடா சந்திப்பு
- கம்மம்
- டோர்னக்கல்லு
- வரங்கல்
- காசீப்பேட்டை
- செகந்திராபாத்